cyanic-selkie/wikianc huggingface dataset:
She’s in Love with You
She's in Love with You er en sang skrevet av Mike Chapman og Nicky Chinn som ble spilt inn og gitt ut på albumet Suzi... And Other Four Letter Words med Suzi Quatro i 1979. Sangen ble gitt ut på singel senere samme år. Singelen kom på 4.-plass i Østerrike, 6.-plass i Nederland og Sveits, 10.-plass i Norge, 11.-plass i Storbritannia, 24.-plass i New Zealand, og 41.-plass på Pop-lista i USA. Hun spilte den inn igjen i studio i 1996 og ga den ut på albumet What Goes Around - Greatest & Latest.
Dietrich Mateschitz
Mateschitz ble født i Sankt Marein im Mürztal i Steiermark av foreldre av kroatisk herkomst (kroatisk: Matešić)). Begge foreldrene var lærere i grunnskolen og ble separert da han var svært ung. Han har aldri vært gift, men har en sønn.
Han studerte markedsføring ved Hochschule für Welthandel (nå Wirtschaftsuniversität Wien), og hans første arbeidsgiver var Unilever, hvor han arbeidet med markedsføring av vaskemidler. Han gikk deretter til det tyske kosmetikkselskapet Blendax (som senere ble kjøpt opp av Procter & Gamble), hvor han blant annet arbeidet med markedsføring av Blendax tannkrem. Det var under en av hans reiser for Blendax at han oppdaget Krating Daeng, drikken som senere skulle bli til Red Bull. I 1984 grunnla han Red Bull GmbH sammen med sine thailandske partnere Chaleo Yoovidhya og hans sønn Chalerm Yoovidhya, med lansering i Østerrike i 1987. Han gjorde senere Red Bull til en ledende energidrikk på verdensbasis.
Sammen med motocross verdensmesteren Heinz Kinigadner var han gründer av stiftelsen Wings for Life som finanserer prosjekter om ryggmargforskning. Stiftelsen arrangerer hvert år siden 2014 Wings for Life World Run for å samle donasjoner.
Han bodde i Salzburg i Østerrike, men eide også øya Laucala ved Fiji, som han kjøpte av Forbes-familien for 7 millioner GBP.
Sport
I november 2004 kjøpte Mateschitz Formel 1-teamet Jaguar Racing av Ford, og navnet ble endret til Red Bull Racing. I september 2005 gikk Mateschitz sammen med sin venn og tidligere F1-fører Gerhard Berger og kjøpte det italienske Minardi-teamet fra dets australske eier Paul Stoddart, og navnet ble endret til Scuderia Toro Rosso (Toro Rosso er italiensk for «Red Bull»). I 2010 vant Red Bull Racing Formel 1s konstruktørmesterskap og Red Bull-føreren Sebastian Vettel vant førermesterskapet, og både teamet og Vettel gjentok senere bragden ved å vinne begge mesterskapene i både og.
I 2004 kjøpte han den tidligere Formel 1-banen A1-Ring, og omdøpte den til Red Bull Ring. Banen ble gjenåpnet i mai 2011 og arrangerte en runde av DTM-mesterskapet i 2011.
I april 2005 kjøpte han den østerrikske fotballklubben SV Austria Salzburg og i mars 2006 kjøpte han den amerikanske klubben MetroStars. Begge klubbene ble deretter oppkalt etter hans berømte drikk, som henholdsvis Red Bull Salzburg og Red Bull New York. I 2007 grunnla han Red Bull Brasil, en fotballklubb basert i Campinas, Brasil. I mai 2009 grunnla han en tysk fotballklubb kalt RB Leipzig. Fra 2012 er han også eier av den tyske ishockeyklubben EHC München, som også fikk navnet endret til Red Bull München.
The New York Idea
The New York Idea er en amerikansk stumfilm-komedie fra 1920, regissert av Herbert Blache og med Alice Brady i hovedrollen. Filmen er basert på et skuespill fra 1906 av Langdon Mitchell.
Øvre Telemarken fogderi
Øvre Telemark fogderi (Øvre Tellemarkens Fogderie) var en administrativ enhet (fogderi) i Bratsberg amt opprettet ved kgl. res. 2.12.1745 ved delingen av Telemarken fogderi. Fogderiet omfattet de indre delene av senere Telemark fylke, som sammen med Nedre Telemarken fogderi og Bamble fogderi utgjorde Bratsberg amt. Fogderiet tilhørte Christiansand stift, mens de to andre lå under Akershus stiftamt. Øvre Telemark fogderi ble nedlagt i 1898 i forbindelse med avviklingen av fogderiene i Bratsberg amt.
The New York Idea
Handling
Cynthia og John Karslake er velstående, men de krangler ofte. Cynthia blir veldig misunnelig på ektemannen sin når hun legger merke til Vida Phillimore som flørter med ham. Cynthia og ektemannen havner dermed i en skilsmisse-domstol ledet av Vidas tidligere ektemann, dommer Phillip Phillimore. Dommeren aksepterer Cynthias søknad om skilsmisse.
Men Phillimore bestemmer seg for at Cynthia kan passe godt som hans andre kone. Men sladder forbinder snart Vidas navn med John Karslage, og Cynthia blir alt for provosert til å godta dommerens ekteskapsforslag. Samtidig begynner Cynthia å innse at hun fremdeles elsker John.
Tiebreak
Tiebreak («skille ved uavgjort») er en prosedyre for å kåre vinneren når stillingen er uavgjort ved slutten av en konkurranse eller en del av en konkurranse.
Die Nacht der Königin Isabeau
Die Nacht der Königin Isabeau er en tysk stum historisk dramafilm fra 1920 regissert av Robert Wiene. Filmen omhandler ekteskapet til den gale kong Karl VI av Frankrike og hans kone dronning Isabella av Bayern.
Filmen anses som tapt.
Caloneurodea
Caloneurodea er en utdødd insektgruppe.
Ergan kystfort
Hær Kystbatteri 17./976 Bud (HKB 17./976) (tysk: Heeres Küsten Batterie 17./976 Bud), også kalt Ergan kystfort, var et tysk kystfort i Bud i Hustadvika kommune i Møre og Romsdal. Kystfortet ble etablert av tyske tropper i perioden fra april 1941 til 1945, som en del av Atlanterhavsvollen, og var operativt fra høsten 1942. Atlanterhavsvollen skulle beskytte Kontinentet og Norge mot britiske, og etter hvert også amerikanske, angrep. Bud kystfort var strategisk viktig for den tyske okkupasjonsstyrken for å gi beskyttelse utover Hustadvika og skipsleia mot de tre byene Ålesund, Molde og Kristiansund. Kystfortet var aldri i direkte kamper, men forsvarsverket i sin helhet ble satt på prøve ved den allierte invasjonen den 6. juni 1944 i Normandie. På sitt høyeste rager kystfortet 63 meter over havet.
Tiebreak
I noen tilfeller kan tiebreak bestå av en ny runde med spill, for eksempel i en uavgjort spørrekonkurranse hvor deltagerne kan få tilleggsspørsmål for å kåre vinneren. I andre tilfeller – ofte i idrett – må deltagerne konkurrere i en ekstra omgang med spill for å kåre vinneren. Denne ekstraomgangen har gjerne andre regler enn ordinære omganger, slik som straffesparkkonkurranser i fotball.
Caloneurodea
Utseende
Caloneurodea hadde to par omtrent like, membranøse vinger. Vingene var sterkt foldete (plisserte). Antennene var svært lange, trådformede, føttene fem-leddete og haletrådene (cerci) redusert til ett ledd.
Fossiler
Gruppen er først kjent fra karbon og døde etter alt å dømme ut i den store massutdøingen ved slutten av perm.
Tiebreak
I tennis kommer tiebreak til anvendelse når de to spillerne begge har nådd seks partier. I tennis ble tiebreak funnet opp av Jamen Van Alen i 1965 med det argument at det ville gjøre tennissporten mere seervennlig. Uten tiebreak kunne man aldri vite hvor lang tid en kamp ville vare. Sporten ville ikke anerkjenne hans argument inntil to tennisspillere i 1969 spilte en ganske besynderlig kamp i Wimbledon-mesterskapet. Gonzalez beseiret Pasarell: 22–24, 1–6, 16–14, 6–3, 11–9. Senest har man sett Roger Federer beseire Andy Roddick 16–14 i siste sett i Wimbledon-finalen i 2009. Grunnen til dette er at tiebreak stadig ikke spilles i siste sett i Davis Cup og tre av de fire grand slam-turneringene, alle bortsett fra US Open. Opprinnelig kom tiebreak først ved 8–8, en regel som ATP endelig aksepterte i 1971. Senere kom det dog ned på 6–6 i 1979.
Caloneurodea
Systematisk inndeling
Gruppens systematiske plassering er omstridt. Nylig har det blitt foreslått at de er beslektet med rettvingene (Orthoptera).
Ergan kystfort
Bud kystfort var i utgangspunktet et hærkystbatteri, men var kommandomessig underlagt Seekommando Molde ved beskytning mot sjømål. Ved landoperasjoner var kystfortet underlagt infanteridivisjonen, som var stasjonert på Dombås. Etter krigen forfalt anlegget, før det på 1980-tallet ble viet oppmerksomhet og satt i stand som museum under Romsdalsmuseet.
Historie
Tyske styrker ankom Bud og Ergan i begynnelsen av mai 1940, hvor det umiddelbart ble satt igang planlegging fra den tyske hær og marine for en etablering av Festung Bud. Etter rundt ett års tid kom byggingen igang ved hjelp av Organisation Todt samt polske og russiske krigsfanger. Byggingen begynte med administrative bygg, mens tunneler og standplasser for kanoner ble påbegynte noe senere. Både kommandosentralen og operasjonsrom ble sprengt ut i fjellet, og det hovedsakelige arbeidet med kystfortet ble avsluttet i april 1943, mens små utbedringer ble gjort resten av krigen. Heeresküstenbatterie 996 med fire artillerikanoner ble på vårparten 1941 sendt til Bud fra Heeresküstenartillerieabteilung 486 i Berlin.
Det tyngre manuelle arbeidet ble utført av de totalt 150 krigsfangene ved Bud (110 fra Polen og 40 fra Russland), og disse ble innkvartert på to separate bosteder. Lokale innbyggere fra Bud ga ved noen anledninger mat til fangene, og det foregikk ofte byttehandel mellom fanger og Buaværingene, hvor krigsfanger byttet til seg mat og sigaretter i bytte mot utskåret trearbeid. Noe av disse trearbeidene er i dag utstilt ved kystfortet. Selve Bud var under okkupasjonsårene preget av å ha kystfortet så tett på seg, og 36 bolighus, åtte løer og flere sjøhus ble revet til fordel for byggingen av kystfortet. Det store antallet tyskere og krigsfanger på rundt 500 mann utgjorde også en markant motpart til et lite tettsted på rundt 750 innbyggere.
Utrustning
Hovedskytset ved Bud kystfort bestod av seks franske feltkanoner, som ble tatt som krigsbytte etter det tyske felttoget i Frankrike i mai og juni 1940. Den tyske betegnelsen for disse kanonene var 15,5 cm 416 (f), og rørene var 4,95 meter lange og hadde en effektiv rekkevidde på 17 kilometer. Disse ble montert på dreielavett for å gjøre de effektive mot sjømål. Ergan hadde en sjøvarslingsradar av typen FuMO 3, som opprinnelig var en overflatevarslingsradar på krigsskip (Jagere) for den tyske marine. Radaren skulle i utgangspunktet bli montert ved Ergan, men fordi den kom i veien for kanonenes siktlinjer og fordi den krevde en viss operasjonshøyde, ble den plassert ved Kjekså, rundt to kilometer rett øst for kystfortet.
Nærforsvaret bestod av en rekke våpeninstallasjoner av både passiv og offensiv karakter som blant annet:
For eventuelle luftangrep var kystfortet bestykket med fire tyskproduserte luftvernkanoner av typen Flak 38. Det var også montert to lyskastere på 150 cm i diameter, og disse stod montert noe utenfor området av taktiske årsaker. Lyskasterne hadde en rekkevidde på 22 kilometer og en lysspredning på 10 meter, og ble drevet av et elektrisk aggregat med en utgangseffekt på 28 kW.
I forsvar for et eventuelt nærangrep ble det i tillegg bygget piggtrådsperringer og anlagt minefelt i et større omfang rundet kystfortet. Det ble også opprettet et større antall vegsperringer i området.
Bemanning
Kanonbatteriene var normalt oppsatt med to offiserer, 13 underoffiserer og et øvrig mannskap på 52 mann. I tillegg var det oppsatt om lag 20 infanterister, noe som gjorde at det totale antallet kom på rundt 90 mann. Flyvarslingen bestod av åtte soldater fra Luftnachrichtengruppe, mens bemanningen av sjømålsradaren på Kjekså ble bemannet med rundt 30 sambandspersonell og vaktstyrke fra Kriegsmarine.
Bemanningen fra Organisation Todt bestod av rundt 40 mann, mens det ble benyttet rundt 110 polske krigsfanger (innkvartert i skolehuset på Bud) og 40 russiske krigsfanger (innkvartert på bedehuset). Den totale bemanningen av Ergan kystfort varierte mellom 300 til 350 soldater.
Etterkrigstid og nyere tid
Bud kystfort ble nedlagt like etter krigen, og uten jevnlig vedlikehold forfalt anlegget relativt raskt. Våpen og ammunisjon ble dumpet i havet, mens inventar og øvrig utstyr ble fjernet fra fortet. Mot slutten av 1980-årene ble det vedtatt å starte et restaureringsarbeid, og nær femten år senere ble Bud kystfort offisielt åpnet som museum den 6. mai 1995. Størsteparten av innholdet i dette museet har kommet i form av gaver og donasjoner fra private, Forsvarsmuseet, Hjemmefrontmuseet, Rustkammeret og Romsdalsmuseet.
Annet
I 1533 ble det avholdt et riksmøte i Bud, hvor erkebiskop Olav Engelbrektsson ledet møtet som fant sted der Bud kystfort ligger i dag. En bautastein er satt opp for å minne denne begivenheten.
Verdenscupen i rulleski 2019
Verdenscupen i rulleski 2019 var en serie rulleskirenn som ble arrangert av FIS fra 4. juli 2019 i Beijing i Kina til 15. september 2019 i Alpe Cermis i Italia.
Flammeskjoldedderkopp
Flammeskjoldedderkopp (Ceratinella wideri) er en av edderkoppene i gruppen mattevevere og dvergedderkopper (Linyphiidae).
Utseende
Flammeskjoldedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Verdenscupen i rulleski 2019
Resultater menn
Noen norske plasseringer: Johannes Høsflot Klæbo (13), Jostein Olafsen (16), Kristian Ankersen (22), Aleksander Dyrberg Ek (27), Sigurd Braathen Reigstad (38) og Trym Halbjørhus (47).
Flammeskjoldedderkopp
Utseende
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Verdenscupen i rulleski 2019
Resultater kvinner
Norske plasseringer: Anikken Gjerde Alnæs (19), Amalie Honerud Olsen (31), Julie Henriette Arnesen (33) og Astrid Uhrenholdt Jacobsen (38).
Valget i Saarland 2017
Valget i Saarland 2017 var det 16. valget til Saarlands landdag og fant sted 26. mars 2017.
Christlich Demokratische Union (CDU) gikk fram 5,5 prosentpoeng til 40,7 %. Sozialdemokratische Partei Deutschlands (SPD) gikk tilbake 1 prosentpoeng til 29,6 %. Alternative für Deutschland (AfD) stilte til landdagsvalg for første gang, fikk 6,2 % av stemmene og kom inn i Landdagen. Die Linke gikk tilbake 3,3 prosentpoeng til 12,9 %. Die Grünen og Piraten kom ikke over sperregrensen og falt ut av delstatsparlamentet.
Valgdeltakelsen var på 69,69 % mot 61,6 % i 2012.
Patrick Cutrone
Patrick Cutrone (født 2. januar 1998) er en italiensk fotballspiller som spiller for Como 1907.
Valget i Saarland 2017
Valgordning
Hver av velgerne fikk én stemme, som gikk til et parti eller valgliste. Det fantes lister for hver av de tre valgkretsene, og dessuten delstatslister. En delstatsliste kunne bare foreslås dersom det samme partiet også hadde en kretsliste. Sperregrensen for en liste var fem prosent.
Patrick Cutrone
Den 10. januar 2020 ble han lånt ut til Fiorentina fra Wolverhampton.
Grassmanns lov
Grassmanns lov, formulert av Hermann Grassmann, er en dissimilatorisk fonologisk prosess som fant sted i urgresk og urindoiransk. Den sier at når en aspirert konsonant var etterfulgt av en annen aspirert konsonant i den neste stavelsen, mista den første konsonanten aspirasjonen.
Noen eksempler på effekten av Grassmanns lov i gresk:
Valget i Saarland 2017
Valgordning
Landdagen hadde 51 medlemmer, hvorav 41 av medlemmene ble fordelt på kretslistene fra tre kretser. De siste ti medlemmene ble fordelt etter utfallet av delstatslistene.
Oluf Boesen
Oluf Boesen (også skrevet Ole Boesen) (født 1583 på Sjælland, død 1646 i Oslo) var en dansk teolog og biskop av Oslo fra 1639 til 1646.
Hannibal Mejbri
Hannibal Mejbri (født 21. januar 2003) er en franskfødt tunisisk fotballspiller som spiller for den engelske klubben Manchester United.
Oluf Boesen
I 1611 ble han rektor i Oslo etter magister Poul Thrane, og 1615 tok han magistergraden ved Københavns Universitet. I 1618 etterfulgte han magister Abraham de Gardes som lector theol. ved Oslo skole. I 1636 ble han den første professor i teologi ved det gymnasium som Christian IV opprettet i Christiania det året. I 1639 etterfulgte han sin svoger, magister Niels Simonsen Glostrup, som biskop av Oslo og Hamar stift, etter å ha bistått svogeren i bispegjerningen siden dennes sykdom i 1638.
Hannibal Mejbri
Landslaget
Han ble tatt ut i s tropp til VM i fotball 2022 i Qatar.
Oluf Boesen
Han var første gang gift med Magdalene, datter av sogneprest i Oslo Thomas Lagesen, og skal ha hatt 12 barn, men bare en datter overlevde til voksen alder. Med sin andre hustru Bodil, datter av skriver på Bremerholm Anders Hansen (Wincke) og enke etter organist og kannik i Roskilde Villum Dop, hadde han en sønn. Denne sønnen ble oppkalt etter morens første ektemann.
Solheim skole (Bergen)
Solheim skole var en kommunal skole, bygget i Årstad herred i 1884. Det ble en av de største skolene i området. Skolen ble nedlagt i 1969.
Historie
Rundt 1900-tallet opplevde Årstad stor innflytting, og skolene i området fikk problemer med å gi undervisning til den stadig økende elevmassen. I 1924 hadde skolen hele 42 klasser. Dette ble håndtert ved hjelp av mye personale og av undervisning helt frem til halv syv om kvelden. Opprinnelig var bygningen et påbygget Krutthus. Skolen ble i mange år derfor kalt for "Krutthuset".
I 1963 fikk skolen store skader etter en brannpåsettelse. Skadene blir utbedret og skolen holdt åpent i enda noen år frem til våren 1969. Da ble den nedlagt og elevene overført til Kronstad skole, Fridalen skole og Ny Krohnborg skole.
Omalium
Omalium er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).
Utseende
Små, mørke, litt flate kortvinger, kroppen er noe mer langstrakt enn hos de fleste andre punktøyekortvinger. Hodet er forholdsvis stort og bredt, med to punktøyne i pannen, foran disse er det temmelig dype lengdegroper. Hodet er markert innskåret bak (tydelig "hals"), antennene er ganske tynne ved roten, gradvis tykkere utover. Pronotum er tydelig bredere enn langt, med rundede forhjørner, men ofte skarpe bakhjørner. I midten er det to litt buede, brede lengdefurer. Dekkvingene er mye lengre enn pronotum (typisk minst dobbelt så lange), med markerte "skuldre" og parallelle sider. De er tett og grovt punkterte, overflaten virker gjerne litt læraktig. Bakkroppen er flat og bred (gjerne litt bredere enn dekkvingene), med brede sidekanter som er skilt fra resten ved en smal fure. Beina er forholdsvis korte.
Levevis
Omalium-artene lever på bakken på fuktige steder, for eksempel i fuktig skogbunn og ved ferskvann. Noen arter lever også på havstrender.
21 (Adele-album)
21 er det andre studioalbumet til den britiske sangeren Adele. Det ble utgitt 24. januar 2011 av XL Recordings i det meste av Europa, og 22. februar i Nord-Amerika. Platens navn tilsvarer sangerens alder i starten av plateproduksjonen. Albumet har påvirkning fra folkemusikk og soul i likhet med hennes debutalbum, 19, fra 2008, men ble ytterligere inspirert amerikansk countrymusikk og blues fra land i sør, som hun hadde møtt på sin nordamerikanske turné An Evening with Adele fra 2008 til 2009. Sangene er laget i kjølvannet av bruddet med kjæresten og albumet viser låtskriverens utforskning av kjærlighetssorg, selvransakelse og tilgivelse.
Adele begynte å skrive 21 i april 2009, da hun fortsatt var involvert i forholdet som senere inspirerte albumet. Hun hadde planer om å komponere en mer lystig og moderne oppfølger til sitt debutalbum, men studioøktene ble avsluttet tidlig på grunn av mangel på inspirasjon. Hun gjenopptok produksjonen umiddelbart etter at forholdet hennes sluttet, og skrev sin kjærlighetssorg og depresjon inn i sangene. Adele samarbeidet med forskjellige låtskrivere og produsenter, inkludert tidligere president i Columbia Records, Rick Rubin, i tillegg til Paul Epworth, Ryan Tedder, Jim Abbiss og Dan Wilson.
Rost av kritikerne for sin diskré produksjon, vintage-lignende autentisitet og Adeles prestasjoner som vokalist, overgikk 21 de kommersielle forventningene til hennes uavhengige plateselskap XL Recordings og ble en såkalt «sleeper hit» i 2011. Albumet toppet hitlistene i mer enn 30 land og dukket opp i 2012-utgaven av Guinness rekordbok. Med 23 uker på toppen av UK Albums Chart, gjør det 21 til det bestselgende albumet i det 21. århundre i Storbritannia. I USA holdt det topposisjon i 24 uker, mer enn noe annet album siden 1985, og ble tildelt en diamantplate av RIAA. I Norge har albumet ligget på hitlisten VG-lista Top 40 i tre år med 13 topposisjoner. Tilsammen har 21 tilbrakt over 150 uker på listen, og er dermed albumet som har ligget lengst på Top 40 noensinne. Singlene «Rolling in the Deep», «Someone like You» og «Set Fire to the Rain» fikk alle topplasseringer på hitlistene rundt om i verden, mens «Rumour Has It» og «Turning Tables» havnet på topp 20-lister omkring i Europa og Nord-Amerika.
På verdensbasis er 21 den bestselgende musikkutgivelsen i både 2011 og 2012, og hjalp til å revitalisere dårlig salg i USA og Storbritannias musikkbransje. I juli 2014 har albumet solgt over 30 millioner eksemplarer på verdensbasis. Albumet er blitt tildelt mange priser; blant annet Grammy for årets album og BRIT Award for årets britiske plate, begge utgitt i 2012. 21 var også kandidat til musikkprisen Mercury Prize.
Innspilling
I april 2009, da Adele nylig var i sitt første seriøse forhold med en mann 10 år eldre enn henne, begynte hun å komponere oppfølgeren til debutalbumet 19 fra 2008. Som svar på medienes omtale av hennes «gamle sjel» på grunn av sin vintage-lignende produksjon og sin sentimentale karakter i sangene, ønsket Adele å lage en mer lystig og moderne oppfølger. Øktene i studioet ble imidlertid generelt uproduktive, og etter to uker hadde hun bare spilt inn én sang hun var tilfreds med — pianoballaden «Take It All», som ble produsert av Jim Abbiss og som lignet på en del av sangene i hennes debutalbum 19. Skuffet over mangel på inspirasjon og den langsomme fremdriften i studioet, avlyste hun de resterende timene.
Adele skrev «Take It All» i en vanskelig periode i forholdet. Da hun spilte sangen for kjæresten sin, havnet de i en bitter krangel som sluttet forholdet som hadde vart i 18 måneder. Adele satte sine følelser inn i musikken, og utforsket det mislykkede forholdet i perspektivet til den hevngjerrige ekskjæresten, det sårede offeret og den nostalgiske gamle flammen.
Kroppkaka
Kroppkaka er en svensk matrett som ligner norsk komle. Den består av boller laga av en deig basert på rå poteter og bygg med flesk og løk i, og finnes i ulike varianter langs Smålandskysten, på Öland og i Blekinge. En spiser vanligvis kroppkakene med smør og tyttebærsyltetøy.
Etymologi
Første ledd i navnet, ,,kropp-,,, er beslektet med, men antagelig ikke identisk med ordet «kropp». Dialektformene kråpa («kråpkaker» i østlige Blekinge) og kröpa peker muligens imot etymologisk identitet.
Thinocharis
Thinocharis er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae).
Utseende
Små, slanke, brunolige kortvinger. Hodet er stort og avsnørt fra kroppen ved en smal «hals». Dette er imidlertid ikke så utpreget som hos mange andre smalkortvinger.
Utbredelse
Slekten er hovedsakelig tropisk med mange arter på Madagaskar.
Kostas Tsimikas
Konstantinos «Kostas» Tsimikas (født 12. mai 1996) er en gresk fotballspiller som spiller for den engelske klubben Liverpool FC.
Karriere
Tsimikas ble født i Thessaloniki, og kommer fra landsbyen Lefkonas, Serres. Han startet karrieren fra landsbyens lokallag, og han gikk over til AS Neapoli Thessaloniki da han var 14 år gammel. I 2013 flyttet han til Panserraikos, og han scoret 5 mål i løpet av sesongen 2013–14 i Gamma Ethniki.
Olympiakos
Tsimikas debuterte i Olympiakos i Super League i en kamp mot AEL Kalloni 19. desember 2015.
Esbjerg (lån)
28. desember 2016 signerte Tsimikas for den danske klubben Esbjerg på et lån til slutten av sesongen 2016–17. 17. februar 2017, i sin debut med klubben, scoret han et mål i en 3–0 hjemmeseierkamp mot SønderjyskE Fodbold. Han forlot klubben etter 13 kamper, og returnerte til Olympiacos.
Willem II (lån)
30. juni 2017 gjorde Tsimikas et nytt lån, denne gangen til den nederlandske klubben Willem II på en sesonglang kontrakt.
Han var fast i Eredivisie 2017–18, startet 32 av de 34 kampene, og scoret også mål. I kvartfinalen i KNVB Cup tok hans avbøyde frispark uavgjort i ekstraomgang, og Willem II fortsatte med å slå Roda på straffer. Tsimikas 'spektakulære sykkelspark i en 3–2-seier mot FC Utrecht ble kåret til månedens Voetbal internasjonale mål og bidro til at han ble kåret til månedens nybegynner for mars 2018.
Liverpool
Den 11. august 2020, Tsimikas signerte for Liverpool. Tsimikas har i sin andre sesong i Liverpool FC vunnet Den engelske ligacupen og FA-cupen. Tsimikas scoret den avgjørende straffen i finalen som sikret Liverpool FC seieren
Kunståret 1462
Kunståret 1462 er en oversikt over hendelser, fødte og avdøde kunstnerpersonligheter i 1462.
Referanser
1462 in art
Kilenot
Kilenot er et fiskeredskap særlig utviklet for fiske etter laks og ørret i sjøen. Kilenota står fast montert ut fra land, og holdes på plass med store dregger. Redskapet består av et ledegarn, som fører fisken inn i et lukket rom hvor den blir stående. Ei kilenot ble satt ut ved fiskesesongens begynnelse på våren og demontert når sesongen var slutt på sensommeren.
Forskrift om oppgaveplikt og om redskaper som er tillatt benyttet ved fiske etter anadrome laksefisk regulerer bruken av kilenøter.
Ali-Akbar Velayati
ʿAlī-ʾAkbar Velāyatī (farsi: ; født 25. juni 1945 i Shermiran i provinsen Teheran) er en iransk akademiker, diplomat og politiker for det islamske koalisjonsparti. Velāyatī var Irans utenriksminister i mer enn seksten år under statsminister Mir-Hossein Mousavi og presidentene Ali Khamenei og Ali Akbar Hashemi Rafsanjani. Han er den eneste personen som har hatt denne stillingen i mer enn ti år. Han var en av kandidatene til det iranske presidentvalget i 2013.
Kjødvik Isforretning
Arkiv
Arkivet etter Kjødvik Isforretning befinner seg ved KUBEN i Arendal. Arkivet omfatter bl.a. en arbeidsprotokoll, kassabøker, forhandlingsprotokoll og aksjebok. Hoveddelen av arkivet etter bedriften er innlemmet i arkivet etter handelshuset J. W. Prebensen.
Kilder
Stiansen, Olav. Kjødvik Isforretning, Søndeled historielags årsskrift, 1981 Ouren, Tore. Istrafikken i Søndeled, Søndeled historielags årsskrift], 1981
Ali-Akbar Velayati
Den 12. mars 2020 rapporterte Tasnim News Agency at Velayati var smittet med SARS-CoV-2, viruset som forårsaker koronavirus-sykdom 2019. Han er rapportert å være under karantene.
Liste over førsteplasser på Billboard 200 i 2012
Dette er en oversikt over førsteplassene i 2012, ifølge salgslistene Billboard 200.
Etter tre måneders pause, er Adele nå tilbake på førsteplassen igjen. (23. juni 2012).
Liste
(Merk at Billboard publiserer salgslister med utgivelsesdato 7 til 10 dager inn i fremtiden.)
Oksosyrer
Oksosyrer er syrer som inneholder oksygenatomer. Oksosyrene må også inneholde minst et annet grunnstoff, minst et hydrogenatom bundet til oksygenatomene og må kunne danne et eller flere ioner om den mister et hydrogenatom. Syrlinger er syrer som inneholder et mindre oksygenatom enn oksosyrene, men de kan også danne ioner. Endelsen på ionene til oksosyrene er -at. Noen av disse syrene eller ionene er skadelige for miljøet, for eksempel salpetersyre og svovelsyre er årsaker for sur nedbør.
Noen eksempler på oksosyrer og deres ioner er:
Frithjof Bettum
Frithjof Bettum (født Ole Frithjof Larsen 13. mai 1900 i Sandar, død 20. september 1984) var en norsk jurist og politiker for Høyre.
Ilden hevner
Ilden hevner (orig. Nomads of the North) er en amerikansk stum eventyrdramafilm fra 1920, regissert av David Hartford. Filmen er basert på en roman fra 1919 av James Oliver Curwood.
Frithjof Bettum
Bettum ble valgt inn på Stortinget ved stortingsvalget 1945. Han ble ikke gjenvalgt. Han tjenestegjorde senere som vararepresentant i perioden 1950–1953.
Ilden hevner
Handling
En betjent fra det kongelige canadiske ridende politi tillater at en mann som har blitt uskyldig anklaget og dømt får muligheten til å stikke av sammen med kvinnen han elsker.
Frithjof Bettum
Frithjof Bettum var medlem av Sandar kommunestyre fra 1928 til 1937 og 1945 til 1955. Han var viseordfører i perioden 1931–1934.
Bettum var distriktspolitisjef i Vestfold i 1945.
Bettum var en av tre partnere i Anders Jahres Rederi fra 1955 til 1969 og leder av forstanderskapet til Anders Jahres Humanitære Stiftelse fra 1966 til 1978. Han var sønn av Magnus Larsen (1856–1930) og Inga Marie Hansen(-Gogstad) (1873–1927), gift med Elsa Dodwell Thoresen (6.8.1906–15.11.1989), som sammen hadde en datter og tre sønner, herunder skipsreder Bjørn Bettum.
ATPs verdensranking
ATPs verdensranking er et system for å gradere prestasjonsnivået til internasjonale mannlige tennisspillere, og tilsvarer WTAs verdensranking for kvinner. Systemet ble introdusert av Association of Tennis Professionals (ATP) i 1973 og brukes til å bestemme kvalifisering og seeding til ATP-turneringer.
Rankingen blir oppdatert hver mandag. Grand Slam-turneringer gir mest poeng, og man mister poeng 52 uker etter at de har blitt vunnet.
Singel
ATPs singelranking 🇵🇪.
Dobbel
ATPs dobbelranking 🇵🇪.
Verdensenere
{{Legend|#ffef98|Nåværende verdensener}} {{Legend|#ddfddd|Fortsatt aktiv spiller}}
Karl August av Waldeck og Pyrmont
Karl August Friedrich av Waldeck og Pyrmont (født 24. september 1704, død 29. august 1763) var første av Waldeck og Pyrmont og kommandant for de nederlandske styrkene under Den østerrikske arvefølgekrigen.
Han var andre sønn av Friedrich Anton Ulrich av Waldeck-Pyrmont og Louise av Zweibrücken-Birkenfeld. I 1728 døde faren og den eldre broren Kristian Filip, så han ble den nye fyrsten.
I den østerrikske arvefølgekrigen ble han utpekt som kommandant av den nederlandske arméen av statsgeneralen av Nederlandene, som en motvekt til Vilhelm IV av Orange, som var helt avhengig av svigerbroren, hertugen av Cumberland.
Den nederlandske arméen under Waldeck ble slått i slaget ved Fontenoy, slaget ved Rocoux og slaget ved Lauffeld.
Tsentr-2019
Tsentr-2019 (russisk: «Центр-2019») var en planlagt russisk militærøvelse på strategisk nivå som ble gjennomført i perioden 16. til 21. september 2019 under ledelse av den russiske Generalstaben. Grunnleggende manøvrer ble gjennomførte på følgende øvingsfelt for kombinerte øvelser: Totskij, Donguz, Adanak, Tsjebarkulskij, Jurginskij, Alejskij og øvingsområder for luft- og luftforsvaret i Asjuluk. Det ble øvet mot ukjente væpnede grupperinger hvor hensikten var beskyttelse av kommunikasjonslinjer og økonomiske soner innen Kaspihavet.
Spilus
Spilus er en slekt av biller som hører til familien smellere (Elateridae).
Utseende
Middelsstore, avlange, gjernr rødlige smellere. Antennene er tynne og trådformede. Pronotum er bredere enn langt, rundet, bakhjørnene rett trukket ut bakover. Dekkvingene har tydelige punktstriper.
Utbredelse
Slekten er kjent fra den neotropiske økosonen og Afrika.
Percance
Percance er en kostarikansk musikkgruppe som spiller ska og latinorock. Gruppa blei danna i 2006 i San José, og er i dag en av landets mest populære musikkgrupper. Den er kjent for låter som «Girar el Mundo», «Me Lo Tomo Todo» og «¿Dónde Iré a Parar?».
Ernst Günther av Slesvig-Holsten-Sønderborg-Augustenborg
Ernst Günther, hertug av Slesvig-Holsten-Sønderborg-Augustenborg (14. oktober 1609 i Beck – 18. januar 1689 på Augustenborg), var en sønderjysk hertug av den oldenborgske slekt, barnebarn av Hans den yngre av Sønderborg. Han grunnla hertugslekten Augustenborg.
Toril Nag
Toril Nag (født 1964) er en norsk sivilingeniør, toppleder og styremedlem fra Stavanger. Hun er utdannet sivilingeniør i computer science fra University of Strathclyde i 1988, og har tilleggsutdannelse i ledelse fra Handelshøyskolen BI.
Nag er fra 1. mai 2023 tilknyttet investeringsfondet HitecVison i Stavanger og var fra 2011 til 2023 konserndirektør for teleområdet i Lyse-konsernet.[1]. Nag har erfaring fra flere styreverv, utvalg og råd.
Hun har tidligere vært konserndirektør for region Sør-Vest i Fokus Bank, partner i KPMG og leder i teknologivirksomhetene Tandberg og Altibox. Nag ble i 2013 kåret til Årets Fiberambassadør og er en av Norges mest innflytelsesrike teknologikvinner.
Ernst Günther av Slesvig-Holsten-Sønderborg-Augustenborg
Eksterne lenker
Ernst Günther, gravsted.dk
Toril Nag
Nag ble i 2014 tildelt både prisen Årets Toppleder 2014 av Den Norske Dataforening og Årets Girl Geek av Girl Geek Dinners.
Skruven
Skruven er et fjell i Sunnmørsalpene, i Ørsta og Stranda kommune i Møre og Romsdal. Toppen av fjellet ligger på grenselinjen mellom kommunene. Fjellet ligger øst for Norangsdalen i Ørsta, og vest for Moldskreddalen i Stranda kommune. Det har tre topper med primærfaktor over 50 meter. Hovedtoppen har en høyde på 1 584 meter over havet, Litleskruven er 1 548 moh., mens en navnløs topp sør for denne er 1 433 moh.
Wearing Yr Smell
Wearing Yr Smell er en musikk-EP med Motorpsycho, utgitt i 1994.
Reidar Larsen (motstandsmann)
Reidar Larsen (født 26. april 1899 – 19. mai 1979) var en norsk motstandsmann.
Sammen med Rolf A. Syversen, Alf T. Pettersen og Gerd Pettersen var han ansvarlig for flyktningeoperasjonen Carl Fredriksens Transport, som hjalp ca. 1000 nordmenn å flykte fra tyskerne til Sverige vinteren 1942-1943.
Bakgrunn
Reidar Larsen arbeidet som inspektør i Transportformidlingen i Maridalsveien 10 i Oslo. Han gikk tidlig inn i motstandsarbeidet mot okkupasjonsmakten. Våren 1942 ble han pågrepet og torturert. Deretter satt han fengslet i fire måneder.
Operasjonen
I slutten av november 1942 kom fire jødiske menn – brødrene Leopold, Benjamin, Charles og Nathan London – løpende inn i Syversens gartneri i nærheten av Carl Berners plass i Oslo. De fire var på flukt fra tyskerne, og Syversen kontaktet Alf og Gerd Pettersen samt Reidar Larsen for å planlegge hvordan flyktningene kunne bringes i sikkerhet. Som inspektør i Transportformidlingen i Maridalsveien rådde Larsen over 180 lastebiler og en rekke potensielle sjåfører. Med dette utgangspunktet og den prekære situasjonen som var oppstått organiserte ekteparet Larsen, Syversen og Reidar Larsen redningsaksjonen for å få brødrene London over til Sverige. Dette ble oppstarten på Carl Fredriksens Transport, som i løpet av seks hektiske uker transporterte ca. 1000 nordmenn over til Sverige. Av dem var om lag 350 jøder.
Dekknavnet «Carl Fredriksens Transport» spilte hen på kong Haakon; han var døpt Carl og var sønn av kong Frederik VIII av Danmark. Det ble brukt lastebiler som kjørte i konvoi nesten hver eneste kveld i syv uker fra Oslo til riksgrensen i Østfold. Flyktningene satt på lasteplanet, skjult av sekker med poteter. Barn som var med på flukten fikk sovemiddel av en lege som var blant Carl Fredriksens Transports støttespillere. Denne legen tok sitt eget liv mot slutten av krigen, da han fikk vite at tyskerne aktet å pågripe ham for annen gang.
I januar 1943 avslørte tyskerne virksomheten. Alf og Gerd Pettersen samt Reidar Larsen klarte å flykte til Sverige. Syversen ble tatt. Han ble arrestert 10. juli 1943, og satt på Møllergata 19 og på Grini til han ble skutt på Trandum 30. oktober året etter.
Minnesmerker og æresbevisninger
I 2012-2013 ble Sukkertoppen minnepark opparbeidet der Syversens gartneri lå, for å hedre dem som sto bak denne flyktningebragden.
I 2017 ble Reidar Larsen og de tre andre lederne av Carl Fredriksens Transport, posthumt hedret av staten Israel for sin innsats for å redde norske jøder. Hederen bestod i tildeling post mortem av medaljen og hedersbetegnelsen «Righteous Among the Nations», under en seremoni i Oslo rådhus der statsminister Erna Solberg holdt en tale til ære for de involverte i Carl Fredriksens Transport.
Augustine Kasujja
Augustine Kasujja (født 26. april 1946 i Mitala Maria, Mpigi-distriktet i Uganda) er en ugandisk katolsk prelat og titulærerkebiskop som virket i det pavelige diplomati. Hans siste post før pensjonering var som apostolisk nuntius til Belgia fra 2016 til 2021. Han var den første svarte afrikaner som hadde tittelen apostolisk nuntius.
Bakgrunn
Augustine Kasujja var den tredje i en familie på 11 barn; foreldrene var Katalina Nanseko og Yozefu Naluswa.[1] Før han begynte på Kisubi Minor Seminary mellom 1960 og 1965, gikk han på Ssango og Mitala Maria Primary Schools. Han studerte ved hovedseminaret i Katigondo (1966–1967) og Det pavelige universitet Urbaniana i Roma (1967–1974).
Prest
Han ble ordinert til prest i erkebispedømmet Kampala 3. januar 1973.
Etter å ha oppnådd en doktorgrad i teologi, gikk han inn i Den hellige stols diplomatiske tjeneste i 1979. Hans tidligere karriere tok ham til Den hellige stols representasjoner i Argentina, Haiti, Bangladesh, Portugal, Peru, Trinidad og Tobago, Algerie, Tunisia og Mauritius.
Tituulærerkebiskop, pavelig sendemann
Pave Johannes Paul II utnevnte ham til titulærerkebiskop av Cæsarea i Numidia og apostolisk nuntius til Tunisia og Algerie den 26. mai 1998.. Han var den første svarte afrikaneren som hadde tittelen apostolisk nuntius. Han ble bispeviet den 22. august i hjemlandet, i Rubaga-katedralen av kardinal Emmanuel Wamala.
Den 22. april 2004 utnevnte pave Johannes Paul ham til apostolisk nuntius til Madagaskar og Seychellene og apostolisk delegat til Komorene og Réunion. Den 9. juni 2004 ble ansvaret til nuntius til Mauritius lagt til disse ansvarsområdene.
Babyscooter
Babyscooter er en musikk-EP med Motorpsycho, utgitt i 1997.
Augustine Kasujja
Tituulærerkebiskop, pavelig sendemann
Den 2. februar 2010 utnevnte pave Benedikt XVI ham til apostolisk nuntius i Nigeria. Pave Frans la den 13. desember 2013 til hans ansvarsfelt oppgaven som permanent observatør ved De vestafrikanske staters økonomiske fellesskap (ECOWAS).
Jakob Ahlmann Nielsen
Jakob Ahlmann Nielsen (født 18. januar 1991 i Brønderslev) er en dansk fotballspiller som spiller for AaB Fodbold.
Augustine Kasujja
Tituulærerkebiskop, pavelig sendemann
Den 12. oktober 2016 utnevnte pave Frans ham til apostolisk nuntius i Belgia og la til stillingen som nuntius til Luxembourg den 7. desember. Han var den første ikke-europeer som innehadde denne nuntiaturposteringen. ] Han presenterte sine akkreditiver til kongen og storhertugen 2. februar og 2. mars.
Pave Frans godtok hans aldersbetingede avskjed den 31. august 2021.
Episkopalgenealogi
Hans episkopalgenealogi er:
Fiskekiste
En fiskekiste er til transport og oppbevaring av levende fisk, særlig til transport av levende torsk. Kista er formet som en liten båt, den er laget av tre, den har mange hull, og den har lokk. I sjøen flyter den i vannskorpa som en slags undervannsfarkost.
Fiskekista kan henge på slep bak båten både når torskerusene ettersees og på vei til fiskemarkedet i byen.
På Hans Dahls maleri "Bergenhus" fra 1889 vises fiskere som ror sin båt med fiskekiste på slep. Av samme kunstner viser også maleriet "Lænsende for stormen" en fiskerfamilie med en fiskekiste ombård i en oselver.
Fiskekista kan også være kasseformet og er da til oppbevaring av levende fisk ved brygga.
På 1900-tallet ble fiskekista erstattet av brønnbåter for lengre transport av levende fisk.
Østenfor sol
Østenfor sol kan vise til:
Mysteriet Martha Ivers
Mysteriet Marth Ivers (originaltittel: The Strange Love of Martha Ivers) er en amerikansk film noir fra 1946 regissert av Lewis Milestone etter en roman av John Patrick. Hovedrollene spilles av Barbara Stanwyck, Van Heflin, Lizabeth Scott og Kirk Douglas i hans spillefilmdebut.
Barracuda (EP)
Barracuda er en musikk-EP med Motorpsycho, utgitt i 2001.
Mysteriet Martha Ivers
Handlingsreferat
En regnværskveld i 1928 i Pennsylvania som heter Iverstown, forsøker den tretten år gamle Martha Ivers å stikke av fra huset til hennes velstående, dominerende tante, fru Ivers, sammen med hennes gode venn, den fattige Sam Masterson. Men hun blir oppdaget og brakt hjem hvor Marthas veileder, Walter O'Neil Sr. presenterer sin sønn, Walter Jr. I en krangel med sin tante, sier Martha trassig at etternavnet hennes ikke er Ivers, men Smith - farens etternavn.
Når fru Ivers begynner å slå Marthas kattunge, slår Martha henne i hodet med en jern-krok, og tanten dør. Etterpå lyver Martha om hendelsen. Men den grådige Walter Sr. gjør det klart for både Walter Jr. og Martha at han vet hva som egentlig skjedde. Sam forlater snart byen. 17 år senere, i 1946, er Walter Sr. død, og Walter Jr. arbeider som distriktsadvokat i Iverstown. Han er gift med Martha, men ekteskapet deres er ensidig. Han elsker henne, men Walter vet at hun ikke elsker ham.
Sam, en tidligere soldat og omreisende gambler, havner i en ulykke med bilen sin og blir værende i den lille byen for å vente på at bilen skal repareres. Hans gamle hjem, er nå omgjort til pensjonat. Han møter Antonia "Toni" Marachek, som nettopp er løslatt fra fengsel. Hun blir snart arrestert for brudd på prøveløslatelsen sin. Sam ber Walter bruke sin innflytelse, for å få Toni løslatt. Sam får vite at Walter Sr. hadde presentert Marthas versjon om utilsiktet drap i 1928 for politiet: At en inntrenger drepte Marthas tante.
Politiet identifiserte en tidligere ansatt for tanten som en potensiell morder. Walter og Martha påstod at han var den skyldige. Mannen ble senere dømt, og deretter hengt. Sam blir revet mellom hans gamle kjærlighet, og sin nye kjærlighet sammen med Toni. Walter ønsker å møte Sam. Men før Sam dukker opp, blir Walter full og Martha får vite om møtet. Når Walter faller ned en trapp, ber Martha om at Sam burde drepe hennes bevisstløse ektemann hennes. Men når han nekter drar Martha frem en pistol, og truer med å skyte Sam i "selvforsvar" som en inntrenger.
Tvungent psykisk helsevern
Tvungent psykisk helsevern er i Norge psykiatrisk behandling, ofte mot pasientens vilje, regulert av psykisk helsevernloven.
Behandlingen kan etableres både av lege og av en domstol i straffesak. Der straffeloven brukes, vil påtalemyndigheten ha en fortløpende kontroll med eventuell utskrivning fra psykiatrien, og ha partsrettigheter ved domstolsprøving ut fra den overordnede oppgave å ivareta samfunnsvernet.
Sønnavind
Sønnavind er en norsk romanserie skrevet av forfatteren Frid Ingulstad. Handlingen er lagt til årene 1905–?? og skildrer miljøet rundt Akerselva.
Eksterne lenker
Forlagets side om Sønnavind
Forlagets side om Frid Ingulstad
Du lurer ikke en ærlig mann
Du lurer ikke en ærlig mann (originaltittel: You Can't Cheat an Honest Man) er en amerikansk komedie fra 1939, regissert av George Marshall med W. C. Fields i hovedrollen.
Handling
Sirkuseier Larsen E. Whipsnade sliter for å unngå konkurs. Han gjør alle mulige krumspring, blant annet forsøker han å jukse med vekslepengene i billettluken og ellers lure sirkusgjengerne så godt det lar seg gjøre. Han betaler heller ikke ut lønn til artistene, som omfatter den berømte buktaler en Edgar Bergen (som Whipsnade misliker) og hans like berømte buktalerdukke Charlie McCarthy. Sirkusartistene forsøker å presse ham til å gi dem lønnen de har krav på, og buktalerdukken Charlie er den mest pågående av dem alle.
Whipsnades datter Vicky kommer på besøk, og forelsker seg i Bergen. Men etter at Vicky har oppdaget hvilket økonomisk rot faren hennes befinner seg i, bestemmer hun seg for å gifte seg med den unge millionæren Roger – som er en ganske slitsom fyr. I utgangspunktet er Whipsnade positiv til Vickys ekteskapsplaner, og for å være sikker på at den pengeløse Bergen ikke kan gifte seg med henne, får han lurt Bergen og dukken hans opp i en varmluftsballong som han deretter kapper fortøyningen til. Men på det etterfølgende forlovelsesselskapet tar situasjonen en ny vending.
Nothing Else Matters (film)
Nothing Else Matters er en britisk drama-stumfilm fra 1920, regissert av George Pearson.
Handling
En heller mislykket komiker klarer ikke å gjennomføre et comeback som han ønsket seg på scenen, og samtidig mistenker han sin kone for å ha blitt forelsket i en dramatiker.
Ole Andreas Nesset
Ole Andreas Mundal Nesset (født 30. oktober 1988) er en norsk fotballspiller som spiller for Eidsvold Turn.
Nothing But the Truth (film, 1920)
Nothing But the Truth er en amerikansk stumfilm-komedie fra 1920, regissert av David Kirkland og med Taylor Holmes i hovedrollen. Filmen er basert på en roman fra 1914 av Frederic S. Isham. Romanen ble også overført til et skuespill som ble satt opp på Broadway i 1916.
Handling
Den velstående Robert Bennett inngår et veddemål på 30 000 dollar mot sine tre venner om at han ikke kan fortelle annet enn sannheten på en hel uke. Men problemene hans begynner kort tid senere på en fest hvor vennenes koner spør Robert om hva ektemennene deres egentlig har funnet på i det siste. Tvunget til å fortelle sannheten, sørger Robert for disharmoni i ekteskapene deres.
Så hans tre hevngjerrige venner planlegger hvordan de kan få Robert til å holde kjeft de neste fem dagene, frem til veddemålet deres er overstått. De sørger for at Robert blir innlagt ved et sinnssykeasyl. Men Robert planlegger snart å stikke av derfra, og får hjelp av Dolly - som har forelsket i ham.
Hey Jane
Hey Jane er en musikk-EP med Motorpsycho, utgitt i 1998.
VM i friidrett 2017 – Tresteg menn
Øvelsen Tresteg menn ved VM i friidrett 2017 blir avholdt på Olympiastadion i London 7. og 10. august 2017.
Kvalifisering
Kvalifiseringen fant sted den 7. august 2017, i 2 grupper, som begge startet klokken 18:35. Utøverne som oppnådde 17.00 m (Q) eller var blant de 12 beste (q) kvalifisert til finalen.
Finale
Finalen fant sted den 10. august klokken 20:20.
NM i hopp uten tilløp 1995
NM i hopp uten tilløp 1995 var en del av NM i friidrett 1995.
Mesterskapet ble arrangert i Stangehallen i Stange 12. februar. Arrangør var Hedmark Friidrettskrets.
Mohammad Gharazi
Moḥammad Ġarazī (farsi: ; født 5. oktober 1941 i Isfahan) er en iransk uavhengig politiker (tidligere medlem av Folkets Mujahedin) som fra 1981 til 1985 tjente som petroleumsminister og fra 1985 til 1997 som postminister. Han var også medlem av Irans parlament fra 1980 til 1984 og var guvernør for Khuzestan. Han er en av kandidatene til det iranske presidentvalget i 2013.
Mohsen Rezai
Moḥsen Rezāi Mirqāed (farsi: ; født 9. september 1954 i Masjed Soleyman i Khuzestan i Iran), født Sabzevār Rezāi Mirqāed, er en iransk økonom, tidligere militær kommandant og politiker (tidligere uavhengig, siden 2005 for Moderasjon- og utviklingspartiet). Siden 1997 har han vært sekretær for Den islamske republikken Irans Frensmyndelsesråd, og før det tjente han som hovedkommandant for Irans revolusjonsgarde i seksten år. I en kort periode før og siden under den iranske revolusjon i 1979 var han som Ali Shamkhani og Gholāmḥusayn Ṣefātī-Dezfūlī medlem av den radikale gruppaMansuran.